ΑΠΟΦΑΣΕΙΣ
Αριθμ. 8615
Έγκριση απόφασης αποχαρακτηρισμού χερσαίας ζώνης λιμένα οικισμού Πέτρας Ν. Λέσβου.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις των άρθρων 6 και 280 ν. 3852/2010
(ΦΕΚ 87/Α΄/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα
Καλλικράτης», όπως ισχύει.
- Των άρθρων 28 και 28Α του ν.4325/2015 «Εκδημοκρατισμός της Διοίκησης - Καταπολέμηση της Γραφειο-
κρατίας και Ηλεκτρονική Διακυβέρνηση. Αποκατάσταση
αδικιών και άλλες διατάξεις» (ΦΕΚ. 47 τ.Α΄/2015),
- του π.δ. 143/2010 (ΦΕΚ 236/τ.Α΄/27-12-2010) «Οργανισμός της Αποκεντρωμένης Διοίκησης Αιγαίου», όπως
ισχύει.
2. Την. 78161/31-12-2018 (ΦΕΚ 783/Υ.Ο.Δ.Δ./31-12-2018)
απόφαση του Υπουργού Εσωτερικών με την οποία
ο Πολύκαρπος Πολυχρονάκης, Αν. Προϊστάμενος της
Γενικής Διεύθυνσης Χωροταξικής και Περιβαλλοντικής
Πολιτικής, ορίζεται να ασκεί καθήκοντα Συντονιστή
Α.Δ. Αιγαίου.
3. Τις διατάξεις του από 14-01-1939 β.δ. «Περί κώδικος
των περί Λιμενικών Ταμείων κειμένων διατάξεων» (ΦΕΚ
24/τ.Α’/19-1-1939), όπως τροποποιήθηκε και ισχύει.
4. Τις διατάξεις του ν. 2971/2001 (ΦΕΚ 285/τ.Α΄/
19-12-2001) «Αιγιαλός, παραλία και άλλες διατάξεις», και
ειδικότερα το άρθρο 21 αυτού, όπως τροποποιήθηκε
και ισχύει.
5. Τις διατάξεις του άρθρου 46 παρ. 21 του ν.3220/2004
(ΦΕΚ 15/τ.Α΄/28-01-2004), δυνάμει των οποίων οι αρμοδιότητες του Υπουργού Οικονομίας και Οικονομικών,
οι οποίες ανήκαν ή είχαν μεταβιβαστεί στους Νομάρχες μέχρι την έναρξη λειτουργίας των Νομαρχιακών
Αυτοδιοικήσεων και αφορούν θέματα των Υπηρεσιών
του Υπουργείου Οικονομίας και Οικονομικών, που εξαιρέθηκαν από την κατάργηση με τις διατάξεις της παρ.
2 του άρθρου 39 του ν.2218/1994, περιέρχονται στον
Γενικό Γραμματέα της Περιφέρειας, εκτός των θεμάτων
των Υ.Δ.Ε.
6. Το π.δ. 53/2016 (ΦΕΚ 86/Α’/2016) «Σύσταση ΝΠΔΔ
με την επωνυμία Δημοτικό Λιμενικό Ταμείο Λέσβου, μεταφορά αρμοδιοτήτων του Λιμενικού Ταμείου Λέσβου
στο Δήμο Λέσβου Ν. Λέσβου και κατάργηση του Λιμενικού Ταμείου Λέσβου».
7. Την 8210/01/12/24-2-12 (ΑΔΑ: Β4ΠΩΦ-ΧΥ1) εγκύκλιο του Υπουργείου Ανάπτυξης, Ανταγωνιστικότητας
και Ναυτιλίας με οδηγίες προς τους νέους φορείς διοίκησης και εκμετάλλευσης λιμένων (Δημοτικά Λιμενικά
Ταμεία).
8. Την 1007015/816/Β0010/07-02-2003 (ΦΕΚ 132/
τ. Δ’/2003) απόφαση του Υφυπουργού Οικονομίας και
Οικονομικών «Καθορισμός ορίων αιγιαλού και παλαιού
αιγιαλού στην περιοχή Οικισμού Δήμου Πέτρας, νήσου
Λέσβου, Ν. Λέσβου».
9. Την 66295/20-10-2017 (ΦΕΚ 249/τ. ΑΑΠΘ/2017)
απόφαση του Συντονιστή Αποκεντρωμένης Διοίκησης
Αιγαίου με την οποία εγκρίθηκαν οι αριθμ. 289/2015 και
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
6 Μαρτίου 2019
ΤΕΥΧΟΣ  ΤΕΤΑΡΤΟ
Αρ. Φύλλου 93
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 93/06.03.2019
83/2016 αποφάσεις της Λιμενικής Επιτροπής Λέσβου με
θέμα «Επέκταση της χερσαίας ζώνης του λιμένα Καβάκι
Πέτρας.
10. Το αριθμ. 2148/21-8-2018 έγγραφο του Δημοτικού
Λιμενικού Ταμείου Λέσβου με το οποίο διαβιβάστηκαν
στους αρμόδιους φορείς η αριθμ. 174/2018 απόφαση
του Δ.Σ. και το σχετικό τοπογραφικό διάγραμμα, προκειμένου να γνωμοδοτήσουν.
11. Το από τον Ιούλιο 2018 τοπογραφικό διάγραμμα,
κλίμακας 1:200, που συνέταξε ο Θεόδωρος Φραγκόπουλος, Πολιτικός Μηχανικός και ελέγχθηκε και θεωρήθηκε
από την Μαριάνθη Στυλιανίδου, Αγ. Τοπογράφο Μηχανικό Ε.Μ.Π., Διευθύντρια Τεχνικών Υπηρεσιών του Δήμου
Λέσβου στις 03-07-2018.
12. Το 6148/28-8-2018 έγγραφο του Τμήματος Εναλίων Αρχαιολογικών Χώρων, Μνημείων και Ερευνών της
Εφορείας Εναλίων Αρχαιοτήτων του Υπουργείου Πολιτισμού και Αθλητισμού σύμφωνα με το οποίο η ανωτέρω
υπηρεσία δεν έχει αντίρρηση για τον αποχαρακτηρισμό
με την προϋπόθεση ότι στη σχετική απόφαση θα περιληφθεί ο όρος ότι σύμφωνα με την κείμενη νομοθεσία
οποιοδήποτε έργο ή εργασία εντός του αιγιαλού, παραλίας ή θάλασσας θα πρέπει εκ των προτέρων να τύχει
της σύμφωνης γνώμης των αρμόδιων Υπηρεσιών του
Υπουργείου Πολιτισμού και Αθλητισμού.
13. Το Φ.544.5/288/182959/ Σ. 2459/5-11-2018 έγγραφο του Γενικού Επιτελείου Ναυτικού, σύμφωνα με το
οποίο από πλευράς αρμοδιοτήτων του δεν υφίστανται
αντενδείξεις όσον αφορά στα όρια της Χερσαίας Ζώνης Λιμένα όπως αυτά τροποποιήθηκαν με την αριθμ.
174/2018 απόφαση του Δημοτικού Λιμενικού Ταμείου
Λέσβου και αποτυπώνονται στο σχετικό τοπογραφικό
διάγραμμα.
14. Το υπ’ αριθμ. 48/9-1-2019 έγγραφο του Δημοτικού
Λιμενικού Ταμείου, με το οποίο υποβλήθηκε για έγκριση
στην Αποκεντρωμένη Διοίκηση η Αιγαίου η υπ’ αριθμ.
174/2018 απόφασή του «Αποχαρακτηρισμός χερσαίας
ζώνης λιμένα οικισμού Πέτρας Ν. Λέσβου» (δωδέκατο
θέμα) καθώς και όλα τα στοιχεία του φακέλου, αποφασίζουμε:
Εγκρίνουμε την υπ’ αριθ. 174/2018 πράξη του Δημοτικού Λιμενικού Ταμείου Λέσβου που αφορά στον αποχα-
ρακτηρισμό της χερσαίας ζώνης λιμένα οικισμού Πέτρας
Ν. Λέσβου όπως αποτυπώνεται στο από τον Ιούλιο 2018
τοπογραφικό διάγραμμα, κλίμακας 1:200, που συνέταξε
ο Θεόδωρος Φραγκόπουλος, Πολιτικός Μηχανικός του
Δημοτικού Λιμενικού Ταμείου Λέσβου και το οποίο ελέγχθηκε και θεωρήθηκε από την Μαριάνθη Στυλιανίδου,
Αγ. Τοπογράφο Μηχανικό Ε.Μ.Π., Διευθύντρια Τεχνικών
Υπηρεσιών του Δήμου Λέσβου στις 03-07-2018.
Στο ανωτέρω διάγραμμα, το οποίο είναι ενταγμένο στο
κρατικό σύστημα συντεταγμένων ΕΓΣΑ ΄87, η οριογραμμή της χερσαίας ζώνης λιμένα χαράχθηκε με πράσινη
συνεχή πολυγωνική γραμμή, με οχτώ (8) κορυφές Α, Β,
Γ, έως και Θ, οι συντεταγμένες των οποίων αναγράφονται
σε σχετικό πίνακα του τοπογραφικού διαγράμματος.
ΔΗΜΟΤΙΚΟ ΛΙΜΕΝΙΚΟ
ΤΑΜΕΙΟ ΛΕΣΒΟΥ
Αριθ. απόφ. 174
Απόσπασμα από ΠΡΑΚΤΙΚΟ 10
της Συνεδρίασης του Διοικητικού  Συμβουλίου
του Δημοτικού Λιμενικού Ταμείου Λέσβου
Σήμερα, Τρίτη 10 Ιουλίου 2018 και ώρα 10.00 π.μ.
στην έδρα του Δημοτικού Λιμενικού Ταμείου Λέσβου,
εντός του Επιβατηγού λιμένα Μυτιλήνης, συνήλθε
σε συνεδρίαση το Διοικητικό Συμβούλιο του Δημοτικού Λιμενικού Ταμείου Λέσβου, δυνάμει του π.δ. 53/
05-05-2016/ ΦΕΚ.86/ Α’/13-05-2016, καθώς και σύμφωνα
με την υπ’ αριθ. 96/2017 προηγούμενη απόφασή του Δ.Σ.
του Δ.Λ.Τ. Λέσβου, όπως αυτή τροποποιήθηκε με την υπ’
αριθ. 225/2017 όμοια, δυνάμει της υπ’ αριθ. 143/2017
απόφασης του Δημοτικού Συμβουλίου Δήμου Λέσβου,
όπως αυτή τροποποιήθηκε με την υπ’ αριθ. 535/2017
όμοια, και ύστερα από την αριθ. 1558/04-07-2018 πρόσκληση του Προέδρου του Διοικητικού Συμβουλίου, που
επιδόθηκε νόμιμα στα μέλη του Δ.Σ., για λήψη απόφασης
στα παρακάτω θέματα της ημερήσιας διάταξης:
1. Νομιμοποίηση - Πληρωμή Διαφόρων Δαπανών.
2. Διάθεση πίστωσης για την προμήθεια υλικών και
την εκτέλεση εργασιών για τις ανάγκες της υπηρεσίας
και των χώρων ευθύνης του Δ.Λ.Τ. Λέσβου.
3. Έκπτωση εσόδων που έχουν βεβαιωθεί στις Δ.Ο.Υ.
και απαλλαγή από βεβαίωση σε Δ.Ο.Υ. προστίμων Κ.Ο.Κ.
4. Καταβολή αμοιβής στους υπευθύνους για την απόδοση του ειδικού τέλους οχημάτων και επιβατών.
5. Επί του αρ. πρωτ. 2132.15/2034/2018/22-06-18
εγγράφου του Κεντρικού Λιμεναρχείου Μυτιλήνης με
θέμα: «Έγκριση κόστους αναλωσίμων και συντήρησης
Φωτοτυπικού μηχανήματος Γρ. Τροχαίας».
6. Σύνταξη μελετών κατ’ εφαρμογή παρ.1 άρθρου 96
«Κατασκευές εντός περιοχών δικαιοδοσίας των Φορέων
διοίκησης και εκμετάλλευσης λιμένων» του ν. 4504/2017
(ΦΕΚ 184/Α’/29-11-2017).
7. Επί αιτήσεων παραχωρήσεων χρήσης χώρων χερσαίων ζωνών λιμένων βάσει του άρθρου 96 ν. 4504/2017.
8. Επί της από 11/06/18 αιτήσεως του Μουστάκα Στεφάνου περί χορήγησης βεβαίωσης ότι το Δ.Λ.Τ. Λέσβου
προτίθεται να παραχωρήσει χώρο έμπροσθεν του καταστήματος αυτού.
9. Επί της από 26/06/2018 αιτήσεως του Ray Beate περί
χορήγησης βεβαίωσης ότι το Δ.Λ.Τ. Λέσβου προτίθεται
να παραχωρήσει χώρο έμπροσθεν του καταστήματος
αυτού.
10. Επί της από 11/06/2018 αιτήσεως του Καλαϊτζή
Χρηστάκη περί χορήγησης άδειας για πώληση μαλλί της
γριάς και ξηρών καρπών επί της Προκυμαίας Μυτιλήνης.
11. Επί του αρ. πρωτ. 26169/08-06-2018 εγγράφου της
Δημοτικής Ενότητας Πλωμαρίου/ Γραμματεία Τοπικού
Συμβουλίου με θέμα: «Αποστολή απόφασης Τοπικού
Συμβουλίου Δημοτικής Κοινότητας Πλωμαρίου».
12. Αποχαρακτηρισμός χερσαίας ζώνης λιμένα οικισμού Πέτρας Ν. Λέσβου.
13. Έγκριση των τευχών δημοπράτησης και των όρων
διακήρυξης της προμήθειας «Προμήθεια και τοποθέτηση προσκρουστήρων στον λιμένα Μυτιλήνης».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 93/06.03.2019
14. Έγκριση των τευχών δημοπράτησης και των όρων
διακήρυξης του έργου «Αποκατάσταση τμημάτων προσήνεμου μώλου και υποσκαφών χερσαίας ζώνης λιμένα
Μυτιλήνης».
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω
επτά (7) μέλη:
α/α
ΠΑΡΟΝΤΕΣ
ΑΠΟΝΤΕΣ
Πετρέλλης Κυριάκος,
Αντιπρόεδρος
Τεντόμας Βασίλειος,
Τακτικό Μέλος
Γιουσμά -Ζουμπούλη Νίκη,
Τακτικό Μέλος
Κυρατζής - Χρυσοστόμου
Ευστράτιος, Τακτικό Μέλος
Καραγιάννης Θεόδωρος,
Τακτικό Μέλος
Πασσάδης Νικόλαος,
Κεντρικός Λιμενάρχης Μυτιλήνης,
Τακτικό Μέλος
Σέρεσλης Νικόλαος,
Αναπληρωματικό Μέλος
(Γαληνού Σπυρίδωνα, Προέδρου/
Δημάρχου Λέσβου)
Στην παρούσα συνεδρίαση προήδρευσε ο Αντιπρόεδρος του Διοικητικού Συμβουλίου, Πετρέλλης Κυριάκος,
λόγω απουσίας του Προέδρου αυτού, Γαληνού Σπυρίδωνα/ Δημάρχου Λέσβου.
Η Τήρηση του πρακτικού της παρούσας συνεδρίασης
έγινε από την υπάλληλο του Δ.Λ.Τ. Λέσβου Σταυράκη
Ευστρατία.
Α. Θέματα ημερήσιας διάταξης:
ΔΩΔΕΚΑΤΟ ΘΕΜΑ: Αποχαρακτηρισμός χερσαίας ζώνης λιμένα οικισμού Πέτρας Ν. Λέσβου.
Τίθεται υπόψη του Διοικητικού Συμβουλίου η αρ.
πρωτ. 1546/03-07-2018 Εισήγηση του Γραφείου Λιμενικών Έργων του Δ.Λ.Τ. Λέσβου, η οποία έχει ως κάτωθι:
«ΔΗΜΟΤΙΚΟ ΛΙΜΕΝΙΚΟ
Μυτιλήνη, 03-07-2018
ΤΑΜΕΙΟ ΛΕΣΒΟΥ
Αρ. Πρωτ: 1546
ΓΡΑΦΕΙΟ ΛΙΜΕΝΙΚΩΝ ΕΡΓΩΝ
ΕΙΣΗΓΗΣΗ
ΠΡΟΣ ΔΣ Δ.Λ.Τ. ΛΕΣΒΟΥ
ΘΕΜΑ:  Αποχαρακτηρισμός Χερσαίας Ζώνης Λιμένα οικισμού Πέτρας Ν. Λέσβου
ΣΧΕΤ:  1) Η υπ’ αριθμ. 142/2017 απόφαση ΔΣ ΔΛΤ
Λέσβου
2) Το αρ. πρωτ. 3113.6/28669/17/20-04-2017
(ΔΛΤΛ 1688/21-04-2017) έγγραφο της ΔΛΠ της
ΓΓΛΛΠΝΕ του ΥΝΑΝΠ
3) Το αρ. πρωτ. 3113.17/226/2018/30-03-2018
(ΔΛΤΛ 771/12-04-2018) έγγραφο του Λιμενικού Σταθμού Μήθυμνας
Με την υπ’ αρίθμ. 1007015/816/Β0010/07.02.2003
Απόφαση Υφυπουργού Οικονομίας και Οικονομικών
(ΦΕΚ 132/Δ΄/21.02.2003) έγινε καθορισμός γραμμής αιγιαλού στην περιοχή του λιμένα Πέτρας (εντός οικισμού).
Με την υπ’ αρίθμ. 30176/27.08.1968 Απόφαση Νομάρχη Λέσβου (ΦΕΚ 524/Β΄/10.10.1968) έγινε καθορισμός
χερσαίας ζώνης λιμένα τόσο στον λιμένα εντός του οικισμού Πέτρας, όσο και στον όρμο Καβάκι Πέτρας, ο οποί-
ος γειτνιάζει του οικισμού. Λόγω αυξημένων αναγκών
και της λειτουργίας πύλης εισόδου (Πύλη Schengen)
στις λιμενικές εγκαταστάσεις στον όρμο Καβάκι Πέτρας έγινε επανακαθορισμός (επέκταση) της Χερσαίας
Ζώνης Λιμένα μόνο στον εν λόγω όρμο. Συγκεκριμένα,
η υπ’ αρίθμ. 66295/20.10.2017 Απόφαση του Συντονιστή της Αποκεντρωμένης Διοίκησης Αιγαίου (ΦΕΚ 249/
ΑΑΠΘ΄/31.10.2017) ενέκρινε τις σχετικές αποφάσεις της
Λιμενικής Επιτροπής του Λιμενικού Ταμείου Λέσβου και
επικύρωσε την επέκταση της ΧΖΛ όρμου Καβάκι Πέτρας
από 5.699,62 τμ σε 25.585,93 τμ, καλύπτοντας επαρκώς το
σύνολο των αναγκών του λιμένα και εν γένει της περιοχής.
Παράλληλα, με την ολοκλήρωση και επέκταση των
λιμενικών εγκαταστάσεων στον όρμο Καβάκι Πέτρας,
οι υποτυπώδεις λιμενικές υποδομές εντός οικισμού Πέτρας (μονός προβλήτας μήκους 15 μ) που παλαιότερα
εξυπηρετούσαν ανάγκες φόρτωσης και εκφόρτωσης
αλιευμάτων καθώς και πρόσδεσης σκαφών έπαψαν να
χρησιμοποιούνται. Αποτέλεσμα αυτού είναι ο μονός
προβλήτας να χρησιμοποιείται σήμερα αποκλειστικά
για λόγους τουρισμού και αναψυχής (περιπάτου) κατοίκων και επισκεπτών.
Επιπλέον, η οδική αρτηρία που διατρέχει τη χερσαία
ζώνη λιμένα αποτελεί την κύρια οδό κυκλοφορίας του
οικισμού, η αστυνόμευση της οποίας στο σύνολο των
περίπου 2 km που βρίσκονται εντός οικισμού ασκείται
από την Ελληνική Αστυνομία, εξαιρουμένου του τμήματος των 50,00 μ που ελέγχεται από την οικεία Λιμενική
Αρχή (αρμοδιότητα Λιμενικού Σταθμού Μήθυμνας).
Τέλος, το Δημοτικό Λιμενικό Ταμείο Λέσβου δεν παραχωρεί απλή χρήση χώρου χερσαίας ζώνης λιμένα στο
συγκεκριμένο τμήμα και συνεπώς ο αποχαρακτηρισμός
του δεν συνεπάγεται μείωση εσόδων.
Λαμβάνοντας υπόψη τα ανωτέρω και ειδικότερα:
- το γεγονός ότι η υπόψη περιοχή δεν εξυπηρετεί ούτε
σχεδιάζεται να εξυπηρετεί λιμενικούς σκοπούς,
- το γεγονός ότι κατ’ εφαρμογή του παραπάνω 2)
σχετικού και ειδικότερα της παραγράφου 4 αυτού, το
Δημοτικό Λιμενικό Ταμείο Λέσβου ως φορέας εκμετάλλευσης και διαχείρισης οφείλει να προβεί σε αξιολόγηση
και επανακαθορισμό των ΧΖΛ αρμοδιότητάς του,
- το γεγονός ότι η απόδοση του τμήματος αυτού στον
οικείο Δήμο εξυπηρετεί πλείστες ανάγκες και συμβάλει
στην ολοκληρωμένη προσέγγιση αναβάθμισης και λειτουργικής ενοποίησης του οικισμού,
- το γεγονός ότι η οικεία Λιμενική Αρχή απαλλάσσεται
από αστυνόμευση και έλεγχο περιοχής που δεν εξυπηρετεί λιμενικούς σκοπούς και θα μπορεί να ανακατα-
νείμει και διαθέσει περιορισμένους ανθρώπινους και
υλικούς πόρους της σε ουσιαστικές δραστηριότητες,
προτείνουμε:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 93/06.03.2019
Τον αποχαρακτηρισμό της Χερσαίας Ζώνης Λιμένα οικισμού Πέτρας Ν. Λέσβου, κατ’ εφαρμογή των διατάξεων
του άρθρου 21 του ν.2971/2001, όπως ισχύει.
Μυτιλήνη,03-07-2018
Ο συντάξας
ΘΕΟΔΩΡΟΣ ΦΡΑΓΚΟΠΟΥΛΟΣ
Πολιτικός Μηχανικός
Συνημμένα: Τοπογραφικό διάγραμμα περιοχής».
Ακολουθεί διαλογική συζήτηση μετά την οποία το Διοικητικό Συμβούλιο έχοντας υπόψη όλα τα ως άνω αναγραφόμενα, αποφασίζει ομόφωνα:
Τον αποχαρακτηρισμό της Χερσαίας Ζώνης Λιμένα οικισμού Πέτρας Ν. Λέσβου, κατ’ εφαρμογή των διατάξεων
του άρθρου 21 του ν.2971/2001, όπως ισχύει, για τους λόγους όπως αναλυτικά διατυπώνονται στο σκεπτικό της
παρούσης.
Η απόφαση αυτή έλαβε αύξοντα αριθμό 174/2018.
Η παρούσα να αναρτηθεί στο πρόγραμμα «Διαύγεια».
...
Το Διοικητικό Συμβούλιο
Ο Προεδρεύων
Αντιπρόεδρος
Τα Μέλη
ΠΕΤΡΕΛΛΗΣ ΚΥΡΙΑΚΟΣ
ΤΕΝΤΟΜΑΣ ΒΑΣΙΛΕΙΟΣ
ΓΙΟΥΣΜΑ -ΖΟΥΜΠΟΥΛΗ ΝΙΚΗ
ΚΥΡΑΤΖΗΣ - ΧΡΥΣΟΣΤΟΜΟΥ ΕΥΣΤΡΑΤΙΟΣ
ΚΑΡΑΓΙΑΝΝΗΣ ΘΕΟΔΩΡΟΣ
ΠΑΣΣΑΔΗΣ ΝΙΚΟΛΑΟΣ
ΣΕΡΕΣΛΗΣ ΝΙΚΟΛΑΟΣ
Ακριβές Αντίγραφο
Ο Αντιπρόεδρος
ΠΕΤΡΕΛΛΗΣ ΚΥΡΙΑΚΟΣ
Η απόφαση αυτή με το συνοδευτικό τοπογραφικό διάγραμμα να δημοσιευτούν στην Εφημερίδα της Κυβερνήσεως.
Μυτιλήνη, 13 Φεβρουαρίου 2019
Ο Ασκών Καθήκοντα
Συντονιστή Αποκεντρωμένης Διοίκησης
ΠΟΛΥΚΑΡΠΟΣ ΠΟΛΥΧΡΟΝΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 93/06.03.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 93/06.03.2019
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 93/06.03.2019
Την ευθύνη για την εκτύπωση, διαχείριση και κυκλοφορία των φύλλων της Εφημερίδας
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών
αναγκών του Δημοσίου. (ν. 3469/2006, Α΄ 131).
ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των ΦΕΚ διατίθεται δωρεάν από την ιστοσελίδα www.et.gr. Για
τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη συμπλήρωση ειδικής φόρμας.
Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα
ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο
κατά 0,30€ για κάθε επιπλέον οκτασέλιδο ή μέρος αυτού.
Τρόπος αποστολής κειμένων προς δημοσίευση
-  Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς
του δημόσιου τομέα, αποστέλλονται στην διεύθυνση webmaster.et@et.gr με  χρήση
προηγμένης ψηφιακής υπογραφής και χρονοσήμανσης.
-  Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση dds@et.gr με τη χρήση απλού ηλεκτρονικού ταχυδρομείου.
-  Κατ’ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν  με εκπρόσωπό τους κείμε-
να προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης.
Πληροφορίες σχετικά με την αποστολή/κατάθεση εγγράφων προς δημοσίευση, την
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συνδρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που πληρούν τις προ-
ϋποθέσεις δημοσίευσης.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους
αλληλογραφίας, κ.ά. Επίσης σχεδιάζει και κατασκευάζει σφραγίδες.
EΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας:  helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr

[Source: 20190400093.pdf | Tokens: 16338]